
	Projekta redakcija

	Autors

	1.
	Noteikumu konsolidētā versija
V. Atbalsta piemērošanas nosacījumi
	Iebildums
Lai nodrošinātu, ka atbalsta pretendentam ir skaidrs, ka un kāda informācija tam ir jāiesniedz de minimis atbalsta piešķiršanai, lūdzam papildināt noteikumu projektus ar prasību, ka atbalsta pretendents atbalsta pieteikumam pievieno De minimis atbalsta uzskaites sistēmā (turpmāk – Sistēma) sagatavotās veidlapas par sniedzamo informāciju de minimis atbalsta uzskaitei un piešķiršanai izdruku vai  atbalsta pieteikumā norāda Sistēmā aizpildītās veidlapas identifikācijas numuru.
 
Piedāvātā redakcija
-
	Krista Ķīse (FM)

	2.
	Noteikumu konsolidētā versija
44.5. atbalstu šo noteikumu ietvaros, kas piešķirts saskaņā ar regulas Nr. 651/2014 36.a pantu, drīkst apvienot ar citu atbalstu (tostarp ar atbalstu, kas piešķirts saskaņā ar regulu Nr. 2023/2831, kā arī ar šo noteikumu ​39. punktā minētajiem publiskajiem līdzekļiem), tostarp par vienām un tām pašām attiecināmajām izmaksām, nepārsniedzot šo noteikumu ​40.3. apakšpunktā minēto apmēru, citā atbalsta programmā un individuālajā atbalsta projektā noteikto maksimālo atbalsta intensitāti, kā arī Eiropas Komisijas lēmumā noteikto maksimālo atbalsta apmēru;
	Iebildums
Skaidrojam, ka, ja noteikumu projekta ietvaros ir paredzēta atbalstu kumulācija, noteikumu projektu ir nepieciešams papildināt ar nosacījumu, ka atbalsta saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu. Attiecīgi lūdzam papildināt noteikumu projektu ar minēto nosacījumu, piemēram, piedāvātajā redakcijā. Vienlaikus lūdzam precizēt noteikumu 44.5.apakšpunktu, aizstājot vārdus "individuālajā atbalsta programmā" ar vārdiem "ad hoc lēmumā", lai nodrošinātu atbilstību Komercdarbības atbalsta kontroles likumā lietotajai terminoloģijai.
 
Piedāvātā redakcija
"Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, atbalsta saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu."
	Krista Ķīse (FM)

	3.
	Noteikumu konsolidētā versija
47.1. de minimis atbalstu piešķir, ievērojot regulas Nr. 2023/2831 1. panta 1. un 2. punktā minētos nozaru darbības un izmaksu ierobežojumus;
	Iebildums
Lai nodrošinātu atbilstību Komisijas regulas Nr. 2023/2831 1.panta 1. un 2.punktam, lūdzam precizēt noteikumu 47.1.apakšpunktu piedāvātajā redakcijā.


 
Piedāvātā redakcija
"De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem."
	Krista Ķīse (FM)

	4.
	Noteikumu konsolidētā versija
47.2. atbilstoši regulas Nr. 2023/2831 6. panta 4. punktam, pirms jauna finanšu atbalsta piešķiršanas ministrija pārbauda, vai finansējuma saņēmējam minētais atbalsts nevienā trīs gadu periodā nepārsniedz de minimis atbalsta kopsummu virs regulas Nr. 2023/2831 3. panta 2. punktā noteiktā maksimālā de minimis robežlieluma. Izvērtējot atbalsta apmēru, saņemtais de minimis atbalsts vērtējams viena vienota uzņēmuma līmenī. Viens vienots uzņēmums ir uzņēmums, kas atbilst regulas Nr. 2023/2831 2. panta 2. punktā minētajiem kritērijiem;
	Iebildums
Lai nodrošinātu atbilstību Komisijas regulas Nr.2023/2831 3.panta 2.punktam, lūdzam izteikt noteikumu 47.2.apakšpunktu piedāvātajā redakcijā. Vienlaikus lūdzam papildināt anotāciju ar informāciju par to, ka Komisijas regulas Nr.2023/2831 ietvaros trīs gadu laikposms ir jāvērtē kā slīdošs periods un attiecībā uz katru jaunu de minimis atbalsta piešķiršanu jāņem vērā de minimis atbalsta kopsumma, kas piešķirta iepriekšējos trīs gados, piemēram, ja jaunā atbalsta piešķiršanas datums ir 2024.gada 18.jūnijs, trīs gadu periods būs skaitāms līdz 2021.gada 18.jūnijam.
Piedāvātā redakcija
"pirms jauna finanšu atbalsta piešķiršanas ministrija pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajam."
	Gunita Galauska (FM)

	5.
	Noteikumu konsolidētā versija
47.3. šo noteikumu ietvaros finansējuma saņēmēji de minimis atbalstu var apvienot ar citu de minimis atbalstu saskaņā ar regulas Nr. 2023/2831 5. pantu, tostarp par vienām un tām pašām attiecināmajām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentus, kā arī netiek pārsniegts ​regulas Nr. 2023/2831 3. panta 2. punktā noteiktais maksimālais de minimis atbalsta apmērs;
	Iebildums
Lai nodrošinātu skaidru kumulācijas nosacījuma ievērošanu atbalsta pretendentam un atbalsta sniedzējam, lūdzam izteikt noteikumu 47.3. apakšpunktu piedāvātajā redakcijā:
Piedāvātā redakcija
'Šo noteikumu ietvaros piešķirto de minimis atbalstu var apvienot ar citu de minimis atbalstu, tai skaitā, par vienām un tām pašām attiecināmajām izmaksām līdz Komisijas regulas Nr.2023/2831 3.panta 2.punktā noteiktajam attiecīgajam robežlielumam, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.'
	Gunita Galauska (FM)

	6.
	Noteikumu konsolidētā versija
48. Informācijas pieejamība atbilstoši regulas Nr. 651/2014 12. panta 1. punktam un regulas Nr. 2023/2831 6. panta 3. punktam tiek nodrošināta šādā veidā:
	Iebildums
Lai nodrošinātu korektu Komisijas regulas Nr.2023/2831 nosacījumu ievērošanu, lūdzam vai nu noteikumu 48.punktu papildināt ar atsauci arī uz Komisijas regulas Nr.2023/2831 6.panta 7.punktu, vai arī svītrot atsauces uz Komisijas regulu Nr.2023/2831 vispār.
 
Piedāvātā redakcija
-
	Krista Ķīse (FM)

	7.
	Noteikumu konsolidētā versija
52. Ja tiek konstatēts regulas Nr. 2023/2831 nosacījumu pārkāpums, finansējuma saņēmējs atmaksā aģentūrai visu projekta ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Iebildums
Ņemot vērā, ka nelikumīga de minimis atbalsta gadījumā ir jāatgūst tikai nelikumīgais atbalsts, nevis viss projekta ietvaros piešķirtais atbalsts, lūdzam noteikumu 52.punktu izteikt piedāvātajā redakcijā.
Piedāvātā redakcija
Ja tiek pārkāpti Komisijas regulas Nr.2023/2831 nosacījumi, de minimis atbalsta saņēmējam ir pienākums atmaksāt aģentūrai šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Gunita Galauska (FM)

	8.
	Noteikumu konsolidētā versija
65. De minimis atbalstu šo noteikumu ietvaros piešķir līdz ​regulas Nr. 2023/2831 8. pantā minētajam spēkā esības termiņam, ņemot vērā regulas Nr. 1407/2013 7. panta 4. punkta nosacījumus.
	Iebildums
Ņemot vērā, ka atbalstu šo noteikumu ietvaros piešķir līdz ​regulas Nr. 2023/2831 darbības termiņa beigām, lūdzam noteikumu 65.punktu izteikt piedāvātajā redakcijā, t.sk., svītrojot atsauci uz regulu Nr. 1407/2013. 
Piedāvātā redakcija
De minimis atbalstu šo noteikumu ietvaros piešķir līdz Komisijas regulas Nr.2023/2831 7.panta 3.punktā un 8.pantā noteiktajam darbības termiņam.
	Gunita Galauska (FM)

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3. sadaļu ar informāciju par ietekmi uz īstenošanā esošajiem projektiem, t.i., vai ņemot vērā noteikumu projekta grozījumu būtību būs nepieciešams veikt grozījumus vienošanās/līgumos par projektu īstenošanu. Papildus lūdzam norādīt, vai grozījumi tiek uzskatīti par būtiskiem un ietekmē projekta ietvaros veicamo darbību veidu, projekta mērķus vai īstenošanas nosacījumus.
Piedāvātā redakcija
-
	Sintija Gedvila (FM)

	10.
	Noteikumu konsolidētā versija
47.4. de minimis atbalsta piešķiršanu un uzskaiti nodrošina atbilstoši Ministru kabineta 2018. gada 21. novembra noteikumiem Nr. 715 "Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem".
	Priekšlikums
Vēršam uzmanību, ka šobrīd tiek virzīti grozījumi Ministru kabineta 2018. gada 21. novembra noteikumos Nr. 715 "Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem" (turpmāk - MK noteikumi Nr.715), kas stāsies spēkā 01.07.2024. Pēc grozījumu MK noteikumos Nr.715 spēkā stāšanās aicinām lietot atsauci uz to aktuālo nosaukumu, kas ir "De minimis atbalsta uzskaites un piešķiršanas kārtība".
 
Piedāvātā redakcija
-
	Krista Ķīse (FM)

	11.
	Noteikumu konsolidētā versija
56. Ja projekta ietvaros izbūvēto, pārbūvēto vai atjaunoto bez maksas un diskriminācijas publiski pieejamo infrastruktūru izmanto papildinošai saimnieciskai darbībai, pārsniedzot šo noteikumu ​55. punktā minēto papildinošai saimnieciskai darbībai iedalītās kapacitātes apmēru platības, laika vai finanšu izteiksmē, finansējuma saņēmējam proporcionāli tai gada jaudas daļai platības, laika vai finanšu izteiksmē, par kuru kopumā ir konstatēts pārkāpums, ir pienākums atmaksāt aģentūrai visu projekta ietvaros saņemto nelikumīgo komercdarbības atbalstu kopā ar procentiem par attiecīgo gadu saskaņā ar Komercdarbības atbalsta kontroles likuma IV vai V nodaļu.
	Priekšlikums
Ņemot vērā, ka nelikumīga atbalsta gadījumā ir jāatgūst tikai nelikumīgais atbalsts, nevis viss projekta ietvaros piešķirtais atbalsts, lai novērstu nekorektu interpretācijas risku, kā arī mazinātu liekvārdību normās, lūdzam noteikumu 51. un 56.punktā svītrot vārdu "visu".
 
Piedāvātā redakcija
-
	Gunita Galauska (FM)



